Ары шъхьае Къумэхэ Мухьадин зэритхырэмкIэ, гущыIэр «…гъэпсыгъэу зэрэщытыми (гущыIэхэр зыкIэу щытыми), зы ударение яIэми, гущыIэзэхъокIын шъуашэми (морфологие зэхэубытэным), мэхьанэми цIэ гущыIэ зэхэлъымрэ цIэ гущыIэ комплексымрэ ренэу зэтрафынхэ алъэкIырэп. Ары пакIошъ, а бзэ нэшэнэ пстэухэр цIэ гущыIэ зэхэлъхэми, цIэ гущыIэ комплексхэми зэфэдэу янэшэнэн алъэкIыщт» (Кумахов, I964:40). Авторым зэрэкIигъэтхъырэмкIэ, гущыIэхэр зэгоубытагъэхэ зэрэхъухэрэм елъытыгъэу лексикэ занэу щыт гущыIэ зэхэлъхэри, синтаксис занэу щыт цIэ гущыIэ комплексхэри адыгабзэхэм гъэпсыгъэ ащэхъух. Арышъ, гущыIэ зэхэлъымрэ гущыIэзэгъусэмрэ язэтефын Къумэхэ Мухьадин зэпытэу е зэпыхыгъэу ахэр зэрэтхыгъэхэм рипхырэп.